РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/296-21

7. јул 2021. године

Б е о г р а д

ЗАПИСНИК

36. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 7. ЈУЛА 2021. ГОДИНЕ

Седница је почела у 13,40 часова.

Седници је председавала др Александра Томић, председник Одбора.

Седници су присуствовали чланови Одбора: Зоран Бојанић, Оливера Пешић, Соња Влаховић, Бобан Бирманчевић, Братимир Васиљевић, Ана Чарапић и Милорад Мијатовић.

Седници су присуствовали заменици чланова Одбора: Виктор Јевтовић (заменик Верољуба Арсића), Никола Војиновић (заменик Николе Јоловића), Адријана Пуповац (заменик Душка Тарбука) Велибор Милојичић (заменик Горана Ковачевића) и Угљеша Марковић (заменик Душана Бајатовића).

Седници нису присуствовали чланови Одбора: Владимир Маринковић (Михајло Јокић, заменик члана одсутан због неблаговременог обавештавања о спречености члана да присуствује седници Одбора), Љиљана Кузмановић Вујаковић, Золтан Пек и Војислав Вујић, као ни њихови заменици.

Седници је присуствовао и народни посланик Зоран Томић.

Седници су присуствовали представници Министарства финансија: Снежана Карановић, помоћник министра и Татјана Станић, виши саветник у Сектору за царински систем и политику.

На предлог председника, Одбор је, једногласно **(13 народних посланика је гласало „за“), утврдио** следећи

Д н е в н и р е д:

1. Разматрање Предлога закона о потврђивању Одлуке Мешовитог комитета између држава EFTA и Републике Србије Број 1 из 2021. године о измени и допуни Протокола Б уз Споразум о слободној трговини између држава EFTA и Републике Србије у вези са дефиницијом појма „производи са пореклом“ и методама административне сарадње, који је поднела Влада (број 011-1191/21 од 25. јуна 2021. године);

 2. Разматрање Предлога закона о потврђивању Измене Споразума о пољопривредним производима између Републике Србије и Исланда, који је поднела Влада (број 011-1190/21 од 25. јуна 2021. године);

 3. Разматрање Предлога закона о потврђивању Измене Споразума о пољопривредним производима између Републике Србије и Швајцарске Конфедерације, који је поднела Влада (број 011-1188/21 од 25. јуна 2021. године);

 4. Разматрање Предлога закона о потврђивању измена и допуна 24, 25, 26, 27, 28, 29, 30, 31, 32, 33, 34 и 35 Царинске конвенције о међународном превозу робе на основу исправе за МДП (Карнета TIR) (Конвенција TIR, 1975), који је поднела Влада (број 011-1186/21 од 25. јуна 2021. године).

Одбор је, једногласно (13 народних посланика је гласало „за“), **у**својио предлог председника Одбора да се, ради ефикаснијег рада Одбора, о тачкама дневног реда 1-4. води заједнички јединствени претрес, у складу са чланом 76. Пословника, а да се, потом, о свакој тачки дневног реда Одбор појединачно изјасни.

**ПРВА-ЧЕТВРТА ТАЧКА ДНЕВНОГ РЕДА: Разматрање Предлога закона о потврђивању Одлуке Мешовитог комитета између држава EFTA и Републике Србије Број 1 из 2021. године о измени и допуни Протокола Б уз Споразум о слободној трговини између држава EFTA и Републике Србије у вези са дефиницијом појма „производи са пореклом“ и методама административне сарадње; Предлога закона о потврђивању Измене Споразума о пољопривредним производима између Републике Србије и Исланда; Предлога закона о потврђивању Измене Споразума о пољопривредним производима између Републике Србије и Швајцарске Конфедерације и Предлога закона о потврђивању измена и допуна 24, 25, 26, 27, 28, 29, 30, 31, 32, 33, 34 и 35 Царинске конвенције о међународном превозу робе на основу исправе за МДП (Карнета TIR) (Конвенција TIR, 1975)**

Татјана Станић је истакла да се прве три тачке дневног реда односе на преференцијалну трговину, које је Република Србија уговорила са земљама споразума ЕФТА. Партнери су се договорили да се у билатералне споразуме уведу нова правила о пореклу робе. Врши се измена протокола Б, који регулише порекло робе. Нова правила ће домаћој привреди донети бенефите, у смислу да ће лакше стицати доказе о пореклу, што је један од главних услова за преференцијалну трговину. Из тог разлога се мењају и билатерални споразуми са Исландом и Швајцарском и то је садржано у другој и трећој тачки дневног реда.

 Снежана Карановић је истакла да је Царинска конвенција омогућила међународни транзитни поступак и да су њене измене техничке природе.

 У дискусији је учествовао Виктор Јевтовић.

**ПРВА ТАЧКА ДНЕВНОГ РЕДА:**

На основу члана 156. став 3. Пословника Народне Скупштине, Одбор је, једногласно ( 13 народних посланика је гласало „за“), одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Одлуке Мешовитог комитета између држава EFTA и Републике Србије Број 1 из 2021. године о измени и допуни Протокола Б уз Споразум о слободној трговини између држава EFTA и Републике Србије у вези са дефиницијом појма „производи са пореклом” и методама административне сарадње.

За известиоца Одбора на седници Народне скупштине одређена је др Александра Томић, председник Одбора.

**ДРУГА ТАЧКА ДНЕВНОГ РЕДА**:

На основу члана 156. став 3. Пословника Народне Скупштине, Одбор је, једногласно (13 народних посланика је гласало „за“), одлучио да поднесе следећи

И З В Е Ш Т А Ј

Одбор је, у складу са чл. 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Измене Споразума о пољопривредним производима између Републике Србије и Исланда.

 За известиоца Одбора на седници Народне скупштине одређена је др Александра Томић, председник Одбора.

**ТРЕЋА ТАЧКА ДНЕВНОГ РЕДА**:

На основу члана 156. став 3. Пословника Народне Скупштине, Одбор је, једногласно (13 народних посланика је гласало „за“), одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Измене Споразума о пољопривредним производима између Републике Србије и Швајцарске Конфедерације.

За известиоца Одбора на седници Народне скупштине одређена је др Александра Томић, председник Одбора.

**ЧЕТВРТА ТАЧКА ДНЕВНОГ РЕДА**:

На основу члана 156. став 3. Пословника Народне Скупштине, Одбор је, једногласно (13 народних посланика је гласало „за“), одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању измена и допуна 24, 25, 26, 27, 28, 29, 30, 31, 32, 33, 34 и 35 Царинске конвенције о међународном превозу робе на основу исправе за МДП (Карнета TIR) (Конвенција TIR, 1975**)**.

За известиоца Одбора на седници Народне скупштине одређенa је др Александра Томић, председник Одбора.

Седница Одбора је завршена у 13,55 часова.

Седница је тонски снимана.

 СЕКРЕТАР ПРЕДСЕДНИК

 Тијана Игњатовић др Александра Томић